CELEX: 62016TN0087
Language: hu
Date: 2016-02-26 00:00:00
Title: T-87/16. sz. ügy: 2016. február 26-án benyújtott kereset – Eurofast kontra Bizottság

18.4.2016   
            
            
               HU
            
            
               Az Európai Unió Hivatalos Lapja
            
            
               C 136/40
            
         2016. február 26-án benyújtott kereset – Eurofast kontra Bizottság
   (T-87/16. sz. ügy)
   (2016/C 136/56)
   Az eljárás nyelve: francia
   
      Felek
   
   
      Felperes: Eurofast SARL (Párizs, Franciaország) (képviselő: S. A. Pappas ügyvéd)
   
      Alperes: Európai Bizottság
   
      Kérelmek
   
   A felperes azt kéri, hogy a Törvényszék:
   
               —
            
            
               semmisítse meg a Bizottság 2015. december 17-i, beszámításról szóló határozatát;
            
         
               —
            
            
               állapítsa meg, hogy a Bizottságnak – állítása szerint – az Eurofasttel szemben az ASSET szerződés értelmében fennálló követelése megalapozatlan;
            
         
               —
            
            
               állapítsa meg, hogy az ASSET projektre fordított valamennyi kiadás, azaz 507 574 euró, elszámolható, és hogy a Grant Agreement által meghatározott pénzügyi hozzájárulás, azaz 365 639 euró jogszerűségét a Bizottság megerősíti;
            
         
               —
            
            
               a Bizottságot utasítsa az EKSISTENZ szerződés címén 69 923,68 euró – késedelmi kamattal növelendő – összeg megfizetésére;
            
         
               —
            
            
               a Bizottságot kötelezze kötbér fizetésére;
            
         
               —
            
            
               a Bizottságot kötelezze a költségek viselésére.
            
         
      Jogalapok és fontosabb érvek
   
   Keresete alátámasztása érdekében a felperes két jogalapra hivatkozik, vagyis a Bizottság 2015. december 15-i levelében foglalt beszámításról szóló határozat megsemmisítés iránti kérelmének, illetve annak megállapítása iránti kérelmének alátámasztása érdekében, hogy a szerződéses követelések nem állnak fenn.
   
               1.
            
            
               Az első jogalap az Unió általános költségvetésére alkalmazandó pénzügyi szabályokról és az 1605/2002/EK, Euratom tanácsi rendelet hatályon kívül helyezéséről szóló, 2012. október 25-i 966/2012/EU, Euratom európai parlamenti és tanácsi rendelet 78. és 80. cikkének, az FP7 Grant agreement, Annex II – General conditions II.21. cikkének, a belga polgári törvénykönyv 1134. cikkében kimondott jóhiszeműség elvének, valamint a bizalomvédelem és a jogbiztonság elvének megsértésére alapított jogalap.
            
         
               2.
            
            
               A második jogalap az ASSET támogatási szerződés általános szerződési feltételeinek megsértésén és az elszámolható költségekre vonatkozó nyilvánvaló értékelési hibán alapul.